Першы дзень спаборніцтваў прынёс першыя медалі беларускай камандзе. На старт выйшлі біятланісты — удзельнікі спрынтарскай гонкі. Юнакі змагаліся на дыстанцыі 7,5 кіламетра, дзяўчаты — 6 км. Навучэнец Магілёўскага дзяржаўнага вучылішча алімпійскага рэзерву Павел Бялько паказаў другі вынік і заваяваў сярэбраны медаль. Другой да фінішу прыйшла і Дар’я Кудаева. Яе “серабру” радуюцца ў Наваполацкім дзяржаўным вучылішчы алімпійскага рэзерву, дзе вучыцца дзяўчына.